Nüüd on ta siis käes- eestikeelne MTV. Mina vaatan/kuulan MTV-d tihti ja erikeelselt. Viimati oli mul vist rootsi MTV.  Enne seda USA ja veel varem Inglise. Nüüd siis eesti. Ja nagu paljud asjad kaotavad oma kõla eesti keelde tõlkides, nii on ka MTV sarjadega. Näiteks sari "Pimp my ride" on eesti keeles "Putita mu pilli". Esiteks ei ütle nii mitte keegi ja see kõlab tobedalt. Ja see naisVJ. Kas ta võeti tööle sellepärast et tema suu siruulatus on suur? No ei tea, aga tundub küll nii. Õnneks ei ole teda liiga palju ekraanil. Nüüd jääb mul üle loota, et teine VJ on parem. Kui suvel käis Pimp my ride kanal2 siis juba seal olid  mõned eriti tobedad väljendid. Näiteks: "Kaeme perra!" ("Lets check it out!") ja minna millegi manu. Ajaa, Ashton Kutcheri show Punk'D on siiski tõlkimata, aga "You just got Punk'D!" on "Sa said just tünga!" Ja selline tore asi nagu rahakalkulaator (loe: saada sms, sulle lubatakse, et saad rikkaks, aga tegelikult vaesud 10 krooni võrra). Täna vaatasin MTV-d, kui see seal all jooksis. Sinna tuleb saata nimi+sünniaasta. Ja nägin seal sünniaastat 1953. Nojah, mis teha. Eks näis, mis sellest saab :)